NY TATOVERING: Oddsekspert Tor Henrik Stensland viser fram sin nye tatovering med Ole Gunnar Solskjær. Foto: PRIVAT

Oddseksperten tapte veddemål – nå har han Solskjær-tatovering på låret

Oddsekspert Tor Henrik Stensland garanterte at han skulle tatovere hodet til Ole Gunnar Solskjær inne i et skipsror dersom laget slo ut PSG. To måneder senere har han gjort alvor av det tapte veddemålet.

Oppdatert 15. mai 2019

Artikkelen er over ett år gammel

– Det var deilig å bli ferdig med det. Jeg er kjempefornøyd. Jeg ville at det skulle ligne på Solskjær, og det synes jeg det gjør. I utgangspunktet er det ganske lagt unna noe jeg kunne gjort, sier Stensland til VG onsdag morgen.

Etter sju timer under nålen tirsdag dekorerer tatoveringen, som er inspirert at United-fansens Solskjær-sang «Ole’s at the wheel», utsiden av låret til Stensland.

– Med kort shorts vil den synes under badesesongen. Vi får prøve å skjule den så godt som mulig, sier Stensland.

Kyle Eikenes sto bak tatoveringen.

les også Dagbladets oddsekspert tippet feil – må tatovere Solskjær på kroppen

Angrer ikke

Oddseksperten i Aller Media, konsernet som eier Dagbladet, delte bildet på Twitter etter at arbeidet var fullført. Siden har både norsk og utenlandsk presse tatt kontakt. Senere onsdag skal han på engelsk radio.

Bakgrunnen for tatoveringen var at Stensland slang ut et veddemål på Twitter for over to måneder siden.

DETALJERT: Slik ser den ut fra kort hold. Foto: PRIVAT

Før returkampen i Champions League mellom Manchester United og Paris St. Germain 6. mars twitret han: «Skulle Man Utd snu det og gå videre i dag tatoverer jeg ansiktet til Solskjær i et ratt. Null sjanse. Kan ikke gå».

– Jeg angrer ikke, men jeg er ferdig med veddemål nå. Det kommer ikke til å bli noe tatovering av Dag-Eilev Fagermo om Odd skulle ta seriegull, sier telemarkingen.

Mange reaksjoner

Utrolig nok vant Solskjærs menn 3–1 i Paris og sikret avansement på overtid, etter å ha tapt hjemmekampen 0–2.

Stensland fortalte VG i mars at han først jublet, men United-supporteren innså kjapt alvoret i hans høye spill.

– Det er mange reaksjoner. Det er generelt mye positivt, men det tar fullstendig av med fans av andre lag som også reagerer, sier Stensland.

Dette er forøvrig Champions League-dramaet som sendte Stensland under tatoveringsnålen:

Tatoveringen ble gjennomført to dager etter sesongslutt hvor Manchester United tapte 0–2 hjemme mot Cardiff.

Publisert: 15.05.19 kl. 09:11 Oppdatert: 15.05.19 kl. 10:40

Premier League S V U T M P 1 Leicester City 2 2 0 0 7 – 2 5 6 2 Everton 2 2 0 0 6 – 2 4 6 3 Arsenal 2 2 0 0 5 – 1 4 6 4 Liverpool 2 2 0 0 6 – 3 3 6 5 Crystal Palace 2 2 0 0 4 – 1 3 6 VIS MER Champions League

Champions League Europaliga

Europaliga Nedrykk